cyanic-selkie/wikianc huggingface dataset:
Psiho
Darbs pie filmas
Paramount atteicās Hičkokam piešķirt ierasto budžetu. Atbildot, Hičkoks piedāvāja ātri un lēti filmēt "Psiho" kā melnbaltu filmu, izmantojot sava seriāla Alfred Hitchcock Presents personālu. Paramount noraidīja šo ideju, apgalvojot, ka viņu studijas ir aizņemtas un nozarē ir lejupslīdē. Hičkoks piedāvāja filmu finansēt no saviem līdzekļiem un filmēt to Universal-International studijā izmantojot savu komandu, ja Paramount to izplatītu. Galu galā filmu apstiprināja.
Merionas Kreinas slepkavības aina dušā ir viena no visu laiku pazīstamākajām kino ainām. Aina sastāv no 78 kameras pozīcijām un 52 izgriezumiem, lai gan tā ilgst tikai 45 sekundes. Lai uzņemtu šo ainu bija nepieciešama nedēļa, kas bija trešdaļa no kopējās filmas uzņemšanas laika.
Filmai mūziku sarakstīja Bernards Hermanns, neskatoties uz to, ka viņš nepiekrita samazinātam honorāram, filmas mazā budžeta dēļ. Pretēji Hičkoka vēlmei izmantot džeza mūziku, Hermanns mazā budžeta dēļ neizmantoja pilnu simfonisku ansambli, bet gan tikai stīgu orķestri. Mūzika kļuva par vienu no nozīmīgākajiem faktoriem filmas popularitātē. Kā atzina Hičkoks, tad "33% no "Psiho" panākumiem ir pateicoties mūzikai". Dušas ainā Hičkoks bija pret mūzikas izmantošanu. Kad Hermans Hičkokam demonstrēja dušas ainas mūziku, režisors apstiprināja tās izmantošanu filmā. Mūsdienās dušas ainas mūzika ir viena no zināmākajām un biedējošākajām filmu mūzikām kino vēsturē.
Cenzūra
"Psiho" bija bezprecedenta gadījums, seksualitātes un vardarbības atainojumā, jau sākot no pirmās ainas, kurā Meriona un Sems atrodas vienā gultā. Tobrīd vēl spēkā esošā Heisa koda standartu dēļ, filmā neprecēti pāri vienā gultā atrasties nedrīkstēja.
Vēl viena problēma radās, attēlojot Normana Beitsa tēlu. Skatītājs nezina par Beitsa pārģērbšanos, līdz filmas beigās tas tiek atklāts tikai Lilas slepkavības mēģinājuma laikā. Filmas beigās Sems jautā, kāpēc Beitss bija tā ģērbies. Policists, nezinot Beitsa šķelto personību, paziņo savu secinājumu, ka Beitss ir transvestīts. Psihiatrs viņu izlabo un paskaidro, ka Beitss uzskata, ka viņš ir viņa paša māte, kad viņš ģērbjas viņas drēbēs.
Saskaņā ar Stīvena Rebello grāmatu Alfred Hitchcock and the Making of Psycho, cenzētāji strīdējās ar Hičkoku, jo viņi uzskatīja, ka dušas ainā ir redzamas Lī krūtis. Hičkoks, neko neizmainot, pēc vairākām dienām atkārtoti iesniedza ainu apstiprināšanai. Katrs no cenzoriem mainīja savas pozīcijas: tie, kas iepriekš bija redzējuši krūtis, tagad tās neredzēja, un tie, kas nebija redzējuši, tagad redzēja. Viņi apstiprināja filmu pēc tam, kad Hičkoks izņēma no ainas vienu kadru. Cenzori bija neapmierināti arī ar sākuma ainu, tāpēc Hičkoks sacīja, ka, ja viņi ļaus viņam paturēt dušas ainu, viņš filmēšanas laukumā atkārtoti uzņems sākuma ainu kopā ar viņiem. Tā kā cenzori neieradās uz atkārtotu filmēšanu, sākuma aina palika nemainīga.
Vērtējums
Filma sākotnēji saņēma dažādas kritiķu atsauksmes. Neskatoties uz to, "Psiho" nominēja Amerikas Kinoakadēmijas balvai četrās kategorijās "Labākais režisors", "Labākā aktrise otrā plāna lomā" (Lī), "Labākais mākslinieka darbs melnbaltā filmā" un "Labākais operatora darbs melnbaltā filmā".
Mūsdienās to uzskat par vienu no visu laiku labākajām filmām, kā arī par vienu no pirmajām slešera žanra filmām. 1992. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". 2012. gada Žurnāla Sight & Sound 50 visu laiku labāko filmu kritiķu sarakstā filma ierindojās 35. vietā, savukārt režisoru sarakstā tā ierindojās 48. vietā. 2010. gadā The Guardian to nodēvēja par visu laiku labāko šausmu filmu. The Guardian vērtējumā dušas aina atzīta par otru labāko filmu momentu. Mārtins Skorsēze "Psiho" iekļāva savā 11 biedējošāko filmu sarakstā. 2014. gadā žurnāla Rolling Stone lasītāji "Psiho" nosauca par trešo labāko šausmu filmu. 2017. gada Empire lasītāji to nosauca par 53. visu laiku labāko filmu. 2022. gadā Variety "Psiho" nodēvēja par visu laiku labāko filmu.
"Psiho" kļuvusi par vienu no atpazīstamākajām filmām kino vēsturē un, iespējams, ir pazīstamākā Hičkoka filma. Savā romānā Blohs izmantoja neparastu sižeta struktūru: viņš vairākkārt iepazīstināja ar simpātiskajiem varoņiem, pēc tam viņus nogalināja. Tas ietekmēja viņa lasītāja cerības par tradicionālajiem sižetiem, atstājot viņus neziņā. Hičkoks apzinājās šīs pieejas ietekmi uz auditoriju, un izmantoja to savā adaptācijā, pirmā cēliena beigās nogalinot Lī tēlu. Šī drosmīgā sižeta ierīce kopā ar faktu, ka varoni atveidoja filmas lielākais kases vārds, bija šokējošs notikumu pavērsiens 1960. gadā.
Oļeņoka
Oļeņoka vai Elēna (sah) ir upe Krievijā, Sibīrijas ziemeļos. Sākas Viļujas plato, bet ietek Laptevu jūrā, kur veido izteiktu deltu. Tās garums ir 2292 km. Upes baseins ir 291 000 km2. Upe astoņus mēnešus gadā ir aizsalusi. Upes krasti mazapdzīvoti, vienīgās apdzīvotās vietas ir Oļeņoka, Harijalaha, Taimilira un Ustjoļeņoka.
Šafhauzene
1944. gada 1. aprīlī Šafhauzeni kļūdas dēļ bombardēja ASV gaisa spēki. Incidentā bojā gāja vairāk kā simts cilvēku. Pēc šī incidenta ASV piedāvāja Šveicei vienu miljonu dolāru kompensāciju.
Lizuma iela
Lizuma iela ir iela Rīgā, Vidzemes priekšpilsētā, Teikā un Juglā. Tā sākas pie krustojuma ar Brīvības gatvi un beidzas krustojumā ar Pakalniešu ielu. Ielas garums ir 766 metri.
Skullgirls
Skullgirls ir lejupielādējama 2D cīņas spēle, ko izstrādājis Revenge Labs un publicējis Autumn Games un Konami. Izdota 2012. gada 10. aprīlī caur PlayStation Network un tā paša gada 11. aprīlī caur Xbox Live Arcade.
96. gads
96. gads bija garais gads, kas pēc Jūlija kalendāra sākās piektdienā.
Pečorīte
Pečorīte ir neliela, sīka upīte Ogres novada Ķeipenes pagastā. Tā ir Mazās Juglas kreisā krasta pieteka, faktiski tā ir Plaužu ezera noteces upe. Visu lieko ūdeni, kas mitrajā gadalaikā sakrājas ezerā un apkārtējā Plaužu purvā (purā), tā novada Mazajā Juglā, tādejādi regulējot vietējās ezera un purvainās apkārnes hidrodinamiku.
Krištopeņi
Apdzīvotā vieta atrodas pie autoceļa V744.
Air Panama
Air Panama ir Panamas reģionālā lidsabiedrība. Mītnes vieta atrodas Albrukas Markosa A. Helaverta statptautiskajā lidostā Panamas provincē. Tā ir otra lielākā lidsabiedrība valstī pēc Copa Airlines. Dibināta 1980. gadā.
Isačenko sala
Isačenko sala (ru) ir Krievijai piederoša neapdzīvota sala Ziemeļu Ledus okeānā, lielākā no Sergeja Kirova salām. Administratīvi ietilpst Krasnojarskas novada Taimiras Dolganu—Ņencu rajonā.
Air Panama
Vēsture
1980. gadā dibināta lidsabiedrība PARSA, kuras pakalpojumi tika sniegti ar zīmolu Turismo Aéreo. Tajā liakā Panamā valdīja militārā diktatūra, un finanšu stāvoklis valstī bija kritisks. PARSA līdzās Aeroperlas un Mapiex Aereo kļuva par lielāko reģionālo lidsabiedrību valstī.
Isačenko sala
Ģeogrāfija
Sala izvietojušās Karas jūras austrumos arhipelāga rietumos. 6 km platais Aerosjomkas šaurums to šķir no Složnijas salas dienvidrietumos, bet 9 km plats šaurums — no Sredņijas salas dienvidaustrumos. Pie salas ziemeļaustrumu krasta atrodas 1,6 km garā Zabitijas sala. Salas krasti maz roboti, ziemeļaustrumos un dienvidos atrodas divas plašas lagūnas. Sala veidota galvenokārt no smilšakmens. Salas vidusdaļā no ziemeļrietumiem uz dienvidaustrumiem stiepjas klinšaina grēda kurā atrodas salas augstākais punkts 57 m vjl.
Air Panama
Vēsture
1990. gados lidsabiedrība strauji paplašinājās uz citiem galamērķiem Panamā un Kostarikā. Sāka iegadāties jaunas lidmašīnas. 1999. gada janvārī lidsabiedrība pārcēlās uz jauno Albrukas Markosa A. Helaverta lidostu, kad vecā lidosta Paitiljā tika slēgta pēc 70 gadu ekspluatācijas.
Isačenko sala
Ģeogrāfija
Sala atrodas arktiskās tundras dabas zonā. Augājs nabadzīgs, galvenokārt ķērpji un sūnas, sastopamas polārlapsas, lemingi, ziemeļbrieži, leduslāči. Sala ietilpst Lielā Arktikas dabas rezervāta teritorijā.
Air Panama
Vēsture
2005. gadā lidsabiedrība ieguva tiesības uz nosaukumu Air Panama. āo nosaukumu agrāk lietoja valsts lidsabiedrība Air Panamá Internacional, kura tika likvidēta 1990. gadā. Jauno nosaukumu Turismo Aéreo sāka izmantot 2006. gadā.
Isačenko sala
Vēsture
Salu 1930. gadā atklāja Oto Šmita un Vladimira Vīzes ekspedīcija ar ledlauzi Georgij Sedov un nodēvēja par godu ekspedīcijas dalībniekam, mikrobiologam un botāniķim, akadēmiķim Borisam Isačenko.
Air Panama
Vēsture
2012. gadā konkurents Aeroperlas Regional pārtrauca darbību, tādējādi Air Panama kļuva par vienīgo reģionālo lidsabiedrību valstī. 2013. gadā saņemts pirmais Boeing 737-300 kā daļa no stratēģiska paplašināšanās plāna starptautiskajā tirgū.
Isačenko sala
Vēsture
1953. gadā salā tika ierīkota Isačenko polārstacija, kas darbojās līdz 1994. gadam.
Air Panama
Incidenti
Air Panama piedzīvojusi četrus incidentus, no kuriem divi beidzās traģiski.
Jānis Ozols (grāmatizdevējs)
Biogrāfija
Dzimis saimnieka ģimenē. Mācījies Vecpiebalgas pagastskolā un draudzes skolā. Strādājis arī par skolotāju. Vadījis Vecpiebalgas Labdarīšanas biedrību. 1885. gadā Vecpiebalgā atvēris grāmatu veikalu sava tēva mājās, 1893. gadā — Cēsīs un 1901. gadā — Alūksnē. 1895. gadā Cēsīs Ozols nodibinājis grāmatu izdevniecību, kurā izdotas arī latviešu autoru grāmatas. Uzņēmumā arī strādājis Kārlis Skalbe. Bijuši vairāki mācekļi, tai skaitā Jānis Roze, Oskars Jēpe, Jūlijs Bračs. Pēc Ozola nāves to vadījuši Jānis Roze un Paula Ozola.
Air Panama
Incidenti
1997. gada 31. decembrī lidmašīna Britten-Norman Islander sliktos laikapstākļos nokrita džungļos 6,5 km no Riosidras lidostas. Visi 9 pasažieri un pilots gāja bojā.
Jānis Ozols (grāmatizdevējs)
Biogrāfija
Iesaistījies 1905. gada revolūcijā. 1906. gada 1. janvārī tika arestēts, februārī viņu nošāvusi soda ekspedīcija.
Air Panama
Incidenti
2002. gada 29. decembrī lidmašīna Britten-Norman Islander tukšā lidojumā no Bokasdeltoro uz Panamu pazuda virs Karību jūras. Lidmašīna un pilots netika atrasti.
Jānis Ozols (grāmatizdevējs)
Biogrāfija
Apglabāts Bērzaines kapos Cēsīs, kur 1931. gadā atklāts Burkarda Dzeņa veidots kapa piemineklis.
Air Panama
Incidenti
2006. gada 1. jūnijā lidmašīna British Aerospace Jetstream nolaižoties Bokasdeltoro lidpostā aizslīdēja aiz skrejceļa pēc liela lietus. Neviens cilvēks necieta, bet lidmašīna bija bojāta un nebija vairs izmantojama.
2007. gada 31. oktobrī lidmašīna Fokker F27 Friendship nokrita atpakaļ uz skrejceļa Albrukas Markosa A. Helaverta statptautiskajā lidostā, kad pacelšanās laikā dzinējiem nepietika vilces. Neviens cilvēks necieta, bet lidmašīna bija bojāta un ekonomisku apsvērumu dēļ tika norakstīta.
Kevins Gameiro
Kevins Gameiro (dzimis ) ir Francijas futbolists, uzbrucējs, Francijas futbola izlases dalībnieks. Kopš 2021. gada spēlē Ligue 1 kluba Racing Strasbourg sastāvā.
Sasniegumi
Paris Saint-Germain
Sevilla
Atlético Madrid
Valencia
Saldus katoļu baznīca
Saldus Svēto Apustuļu Pētera un Pāvila Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Saldū. Adrese: J. Rozentāla ielā 16.
Vēsture
Katoļu dievkalpojumi Saldū (toreiz Frauenburgā) notika jau 15. gadsimtā Vācu ordeņa laikā, kad šeit bijusi baznīca un pils kapela. Latvijas brīvvalsts laikā dievkalpojumi Saldū notika 1936. gadā vecajā krogā Purvkrogā. Šeit cilvēki nevēlējās lūgt Dievu, tāpēc dievkalpojumus pārcēla uz Saldus pilsētu pie Jurčinkiem.
1940. gada 16. februārī Liepājas bīskapija Saldū nopirka zemi baznīcas celtniecībai 2250 m2 platībā un sākās celtniecība, bet Otrā pasaules kara laikā jaunceltne gāja bojā. 1947. gadā prāvesta Birkava darbības laikā Kalna ielā 11 uzsāka dievnama celtniecību, kuru 1952. gadā padomju varas funkcionāri atsavināja ar visiem būvmateriāliem. 1953. gadā prāvests Alberts Leitāns nopirka 12 metrus garu un 8 metrus platu dzīvojamo māju Lielajā ielā 49, piemērojot to draudzes vajadzībām. Sānos tika piebūvēts dzīvoklis — plebānija prāvestam, bet pati māja izveidota par lūgšanas namu. Prāvesta Lubāna darbības laikā (1963.-1982) tika pārbūvēts baznīcas interjers. 1996. gadā par prāvestu kļuva Gatis Bezdelīga, kurš bija jaunas baznīcas celšanas ierosinātājs.
Pašreizējās ķieģeļu baznīcas pamatakmeni iesvētīja Liepājas diecēzes bīskaps Ārvaldis Andrejs Brumanis 1999. gada 30. oktobrī. Dievnama projektu izstrādāja arhitekts Aigars Andersons un uzsākās baznīcas celtniecība. Prāvesta Gata Bezdelīgas darbības laikā tika uzbūvēti baznīcas pamati, sienas, jumts un logi. 2007. gadā par prāvestu tika nozīmēts Andrejs Mediņš, kura vadībā turpinājās iesāktie darbi. 2008. gada 6. septembrī Kurzemes bīskapijas bīskaps Vilhelms Lapelis konsekrēja baznīcu Svēto Apustuļu Pētera un Pāvila godam un aizbildniecībai, piedaloties Liepājas bīskapam emeritus Ārvaldim Andrejam Brumanim, Jelgavas diecēzes bīskapam Antonam Justam un apustuliskajam nuncijam Latvijā arhibīskapam Peteram Curbringenam, kurš nodeva pāvesta Benedikta XVI svētību klātesošajiem. Dievnams tika uzcelts par Latvijā un ārzemēs savāktajiem ziedojumiem. Baznīcas tornī ir divi zvani, kurus bīskaps Lapelis iesvētīja jau 2004. gada 26. septembrī. Lielākais zvans nosaukts Svēto Pētera un Pāvila vārdā sver 420 kg, bet mazākais — Svētīgā Gerarda zvans ir 130 kg smags. Tie tika atvesti no Polijas ciema Tacišovas, kur tika izlieti vairākus gadsimtus senā zvanu lietuvē.
Interjers
Dievnamā ir viens galda altāris, kura augsti mākslinieciskā 3 metrus platā un 8 metrus augstā retabla autors ir tēlnieks Sandis Aispurs. Retablam abos sānos ir novietotas Svēto skulptūras. Viņš arī ir radījis Krustaceļa 14 stacijas — 14 mākslas darbus, katru 1 metru platu un 1,5 metrus augstu cilni, kas realizēts ģipsī. Krustaceļa darbus 2009. gada 9. oktobrī iesvētīja bīskaps Vilhelms Lapelis. Dievnamā ir Adorācijas kapela, ko 2011. gada 1. maijā iesvētīja bīskaps Vilhelms Lapelis.
Draudze
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Andrejs Mediņš. Draudze dibināta 1923. gadā. 1998. gada 25. februārī draudze kļuva par Viduskurzemes dekāna rezidenci, apkalpojot arī Brocēnu, Ezeres, Silaiņu, Bruzilu, Lutriņu, Šķēdes, Lēnu, Zirņu, Kalnu un Skrundas draudzes. Draudzei pieder katoļticīgie, kas dzīvo Saldus un tās apkārtnes teritorijā, tie ir aptuveni 2000 laji. Dievkalpojumi notiek katru dienu. Draudzē darbojas Svētdienas skola un Marijas leģions.
Dualas starptautiskā lidosta
MD — Dualas starptautiskā lidosta (fr) ir starptautiska lidosta Kamerūnas lielākās pilsētas un ostas Dualas dienvidos. Lidosta ir bāze Kamerūnas nacionālajai aviosabiedrībai Camair-Co.
Neskaitot čārterlidojumus, lidostā regulārus pasažieru aviopārvadājumus 2023. gadā nodrošināja aviosabiedrības Africa's Connection STP, AfriJet, Air Côte d'Ivoire, Air France, Air Senegal, Asky Airlines, Brussels Airlines, Camair-Co, CEIBA Intercontinental, Congo Airways, Cronos Airlines, Egyptair, Ethiopian Airlines, Kenya Airways, Royal Air Maroc, RwandAir, Trans Air Congo, Turkish Airlines. Visu sezonu lidojumi notiek uz 20 valstīm (tās ir Beļģija, Benina, CĀR, Čada, Ekvatoriālā Gvineja, Etiopija, Ēģipte, Francija, Gabona, Kenija, Kotdivuāra, Kongo Demokrātiskā Republika, Kongo Republika, Maroka, Nigērija, Ruanda, Santome un Prinsipi, Senegāla, Togo, Turcija).
Kečkemēta
Kečkemēta (hu, ) ir pilsēta Ungārijas centrālajā daļā, Bāčas-Kiškunas meģes administratīvais centrs. 2016. gadā pilsētā dzīvoja 112 tūkstoši iedzīvotāju. Tā ir Ungārijas astotā lielākā pilsēta. Izslavēts ir Kečkemētas aprikožu brendijs barackpálinka.
Pilsētu dibināja Ārpādu dinstijas valdīšanas laikā. 14. gadsimtā tā bija viena no privileģētajām lauku pilsētām (oppida).
Kečkemētā ir dzimis ungāru dramaturgs Jozefs Katona (József Katona) un komponists Zoltāns Kodalī (Zoltán Kodály).
Pols Verhovens
Pols Verhovens (nl, dzimis ) ir nīderlandiešu kinorežisors un scenārists. Viņa filmas ir pazīstamas ar tajā attēloto vardarbību un seksuālo saturu. Pārsvarā veidojis filmas drāmas un zinātniskās fantastikas žanrā. Verhovens ir viens no pazīstamākajiem un veiksmīgākajiem nīderlandiešu kinorežisoriem
Karjera
Atpazīstamību ieguvis ar romantisko drāmu Turks fruit (1973), kas tika nominēta Amerikas Kinoakadēmijas balvai kategorijā "Labākā filma svešvalodā". Filmā galveno lomu atveidoja Ritgers Hauers, kurš vēlāk ar režisoru sadarbojies vairākkārt. Vēlāk Nīderlandē režisējis vēsturisko drāmu Keetje Tippel (1975), kara filmu Soldaat van Oranje (1977), pusaudžu drāmu Spetters (1980) un psiholoģisko trilleri De vierde man (1983).
1985. gadā Verhovens izlaida savu pirmo Holivudas filmu Flesh and Blood. Vēlāk Verhovenam izveidojās veiksmīga karjera ASV, veidojot tādas zinātniskās fantastikas filmas kā "Robots policists" (RoboCop, 1987), "Atcerēties visu" (1990), "Zvaigžņu kuģa kareivji" (1997) un "Neredzamais cilvēks" (Hollow Man, 2000), kā arī erotisko trilleri "Pamatinstinkts" (1992).
Vēlāk atgriezies Eiropā, kur uzņēmis nīderlandiešu kara filmu "Melnā grāmata" (Zwartboek, 2006), franču psiholoģisko trilleri "Viņa" (2016) un reliģisko drāmu Benedetta (2021). "Melnā grāmata" un "Viņa" tika nominētas BAFTA kino balvai kategorijā "Labākā filma svešvalodā", savukārt "Viņa" saņēma Zelta globusa balvu kategorijā "Labākā filma svešvalodā" un Cēzara balvu par "Labāko filmu". 2008. gadā, Nīderlandē veiktajā aptaujā "Melnā grāmata" tika atzīta par visu laiku labāko nīderlandiešu filmu. Saņēmis arī divas Zelta avenes balvas kategorijās "Sliktākā filma" un "Sliktākais režisors" par erotisko filmu "Šova meičas" (Showgirls, 1995). Verhovens ir viens no retajiem, kurš ir pieņēmis šo balvu un pats pirmais, kurš ir apmeklējis un saņēmis balvu klātienē.
Verhovena filmas kopumā ir saņēmušas deviņas Amerikas Kinoakadēmijas balvas nominācijas.
Maiks Matesons
Maiks Matesons (en, dzimis ) ir Kanādas hokejists, spēlē aizsarga pozīcijā. Pašlaik (2020) Matesons pārstāv NHL komandu Pitsburgas "Penguins".
Spēlētāja karjera
Nacionālajā hokeja līgā Matesons debitēja 2015.—16. gada sezonā, kad aizvadīja trīs spēles Floridas "Panthers" rindās. Jau nākamajā sezonā aizsargs bija nostiprinājies komandas pamatsastāvā. "Panthers" spēlēja līdz pat 2020. gada septembrim, kad tika aizmainīts uz Pitsburgas "Penguins".
Baiba Broka (politiķe)
Izglītība un karjera
2000. gadā ieguvusi maģistra grādu sociālo zinātņu tiesību nozarē Latvijas Universitātes Juridiskajā fakultātē. 1990. gadu otrajā pusē bijusi prokurora palīgs Rīgas Ziemeļu rajona prokuratūrā. Pēc tam sākusi pasniedzējas darbu, lielu daļu — Latvijas Universitātes Juridiskajā fakultātē. Bijusi vieslektore Igaunijā Starptautiskajā Universitātē Concordia, Tuleinas Universitātes vasaras skolā (ASV), The Northwsetern School of Law of Lewis&Clark (ASV, Portlenda), Mato Grosso Federālajā Universitātē (Brazīlija), Flumeinenses Federālajā Universitātē (Riodežaneiro, Brazīlija). 2008. gadā uz pieciem gadiem ievēlēta par UNIDROIT (Starptautiskā Privāttiesību unifikācijas institūta), kas atrodas Romā, Itālijā, vadības padomes locekli. 2013. gadā atkārtoti ievēlēta uz pieciem gadiem UNIDROIT vadības padomē.
BIjusi Latvijas Universitātes Senāta priekšsēdētāja vietniece un rektora biroja vadītāja. Ieņēmusi Rīgas Brīvostas pārvaldes valdes locekles amatu.
Līdzautore grāmatai "Juridisko tekstu analīze un izstrādāšana" (izdoti 5 papildināti grāmatas izdevumi). Vairāku tiesību zinātnisko rakstu autore un nacionālo un starptautisko zinātnisko konferenču dalībniece: pētījumi par līgumtiesībām, patērētāju tiesību aizsardzību, publisko un privāto partnerību, būvniecības un investīciju tiesībām, alternatīvajiem strīdu risināšanas mehānismiem, aviācijas un jūras tiesībām, digitālajām valūtām.
2014. gada jūnijā kļuvusi par Latvijas Biatlona federācijas prezidenti. Ir bijusi Starptautiskās Biatlona savienības Juridiskās komitejas locekle, kā arī bijusi Latvijas Olimpiskās komitejas Izpildkomitejas locekle un Latvijas Olimpiskās komitejas Juridiskās komisijas vadītāja.
Aktīva un sportiska dzīvesveida popularizētāja, piedalās triatlona, distanču slēpošanas un garo distanču skriešanas sacensībās.
2019. gada 8. jūlijā B. Broku aizturēja Korupcijas novēršanas un apkarošanas birojs (KNAB). Aizturēšana bija saistīta ar iespējamu kukuļa piedāvājuma pieņemšanu ne mazāk kā 20 000 eiro apmērā. Pieejamā informācija liecina, ka kukulis ticis noformēts kā ziedojums Latvijas Biatlona federācijai apmaiņā pret kāda uzņēmuma uzvaru iepirkumā, kurā B. Broka bija iepirkumu komisijas priekšsēdētājas vietniece. B. Broka kategoriski noraidīja jebkādas veida apsūdzības un komentēja, ka tā esot vēršanās pret viņu kā pret politiķi, kura bija nominēta kā alternatīva kandidatūra Rīgas domes priekšsēdētaja amatam iepretim Oļegam Burovam ("Gods kalpot Rīgai"), un Rīgas domes sēde, kurā bija plānots balsot par domes priekšsēdētāja amatu, bija plānota tieši divas dienas pēc B. Brokas aizturēšanas (2019. gada 11. jūlijā 12:00). B. Broka skaidroja, ka aizturēšana piemērota nolūkā, lai viņa fiziski nevarētu piedalīties Rīgas domes sēdē un kā iegansts tika izmantoti divus gadus veci notikumi, kas saistīti ar ziedojuma saņemšanu Latvijas Biatlona federācijā. B. Broka sasauktajā preses konferencē apliecināja, ka visi jebkad saņemtie ziedojumi Latvijas Biatlona federācijai ir izmantoti tikai un vienīgi federācijas statūtos paredzētajiem mērķiem, un viņa savus prezidentes amata pienākumus pilda bez atlīdzības un nekādu materiālu labumu no federācijas nekad nav saņēmusi.
Politiskā darbība
2006. gadā, kad B. Brokas kolēģis Latvijas Universitātes Juridiskajā fakultātē Gaidis Bērziņš kļuva par tieslietu ministru, B. Broka ieņēma Tieslietu ministrijas parlamentārā sekretāra amatu.
2009. gadā kandidējusi Eiropas Parlamenta vēlēšanās no apvienības "Tēvzemei un Brīvībai/LNNK" saraksta, taču netika ievēlēta. Tajā pašā gadā kļuva par satiksmes ministra Kaspara Gerharda padomnieci, bijusi arī vairāku tieslietu ministru (Aigara Štokenberga, G. Bērziņa, Jāņa Bordāna) padomniece.
2012. gada oktobrī Nacionālā apvienība viņu izvirzīja kā Rīgas domes priekšsēdētāja amata kandidāti 2013. gada Latvijas pašvaldību vēlēšanās. 2013. gadā ievēlēta Rīgas domē, kur kļuva par Nacionālās apvienības frakcijas vadītāju.
2014. gadā B. Broka kļuva par tieslietu ministri Laimdotas Straujumas valdībā, taču jūlija beigās paziņoja par demisiju, kad viņai tika liegta pielaide valsts noslēpumam. Pēc tam atjaunoja Rīgas domes deputāta mandātu. Šajā pašā gadā kandidēja Eiropas Parlamenta vēlēšanās, taču netika ievēlēta.
2017. gadā B. Broka tika atkārtoti virzīta par Rīgas mēra kandidāti Rīgas pašvaldības vēlēšanās no Nacionālās apvienības, ievēlēta pašvaldībā. 2019. gadā vēlreiz kandidēja Eiropas Parlamenta vēlēšanās, taču netika ievēlēta.
2019. gada jūlijā, pēc tam, kad B. Broku saistībā ar iespējamu kukuļa piedāvājuma pieņemšanu aizturēja Korupcijas novēršanas un apkarošanas birojs, viņa darbību partijā apturēja. Augustā politiķe izstājas no Nacionālās apvienības Rīgas domes frakcijas, kļūdama par neatkarīgo deputāti. Oktobrī viņa pievienojās frakcijai "Rīgai!".
2022. gada janvārī Vidzemes priekšpilsētas tiesa sāka skatīt B. Brokas kukuļošanas krimināllietu, savukārt apsūdzētā lūdza iespēju tiesas sēdēs piedalīties attālināti no savas dzīves vietas Apvienotajos Arābu Emirātos.
Iļģi (ciems)
Vēsture
Ciems izveidojies Ofenbergu dzimtai piederējušās Iļģu (de) (arī Dēnavas) muižas centrā, kurā no 1920. gadiem darbojās lauksaimniecības skola. Otrā pasaules kara beigās agrākās muižas kungu mājā bija vācu armijas lazarete, tā cietusi apšaudē. Pēc kara ēkā iekārtoja Liepājas pilsētas invalīdu namu, vēlāk šeit tika ievietotas personas ar psihiskām slimībām. 1969. gadā pansionātam piebūvēja jaunu korpusu.
Vairākus km uz ziemeļiem no Iļģiem atradās 1900. gadā atklātās šaursliežu Liepājas—Aizputes dzelzceļa līnijas pieturas punkts "Ilgale", kas slēgts 1964. gadā.
Pāžupīte
Pāžupīte (arī Pāžupe) ir Baltijas jūrā ietekoša upe Kuldīgas un Ventspils novados.
Kavaļi
Kavaļi, arī Kavali, ir ciems Preiļu novada Aglonas pagastā. Izvietojies pagasta ziemeļu daļā 32 km no novada centra Preiļiem, 6 km no pagasta centra Aglonas un 239 km no Rīgas.
Pāžupīte
Upi šķērso valsts autoceļš P111 (Ventspils (Leči)—Grobiņa).
Kavaļi
Apdzīvotā vieta izvietojusies nomaļus no autoceļa V744.
Pirms 2009. gadā noslēgtās administratīvi teritoriālās reformas atradās Preiļu rajonā.
Naumku pilskalns
Naumku pilskalns atrodas Latgalē, Ludzas novada Zaļesjes pagasta Naumku ciemā. Valsts nozīmes kultūras piemineklis.
Nacionālo kontu sistēma
Nacionālie rēķini jeb konti ir secīgu tabulu komplekss, kurā attēlo preču un pakalpojumu izlietojumu un to resursus. Izdevumu un ieņēmumu salīdzināšanā identiskus lielumus plaši lieto makroekonomiskos aprēķinos un statistiskajā uzskaitē. Šie nacionālie rēķini izdevumu pusē akumulē visus pievienotās vērtības elementus kā IKP pamatu. Būtiski, ka IKP nesatur materiālās izmaksas — starpproduktu. Vienlaikus tiek loģiski pēc reālā satura sakārtoti trīs makroekonomiskie pamatrādītāji:
Vurcene
Vurcene ir pilsēta Vācijā, Saksijas zemē, Leipcigas apriņķī pie Muldes upes.
Vēsture
Vurcene rakstos pirmoreiz minēta 961. gadā. 12. gadsimtā tika celta katedrāle. Viduslaikos pilī kādu laiku atradās Meisenes bīskapu rezidence.
Ekonomika
Vurcenē atrodas labības pārstrādes uzņēmums Wurzener Nahrungsmittel GmbH.
Lisa (Raunas pagasts)
Lisa ir ciems Smiltenes novada Raunas pagastā. Atrodas pagasta ziemeļu daļā.
Apdzīvotā vieta atrodas pie autoceļa V298 un V323 krustojuma, Kaņupītes krastā.
Oktjabrska
Oktjabrska var būt:
Krivina
Krivina ir ciems Andzeļu pagastā, Dagdas novadā. Atrodas 281 km attālumā no Rīgas.
Ciema apkārtnē atrodas Ežezers.
Ardabīla
Ardabīla (, Ardabīl, ) vai Erdebila (, Ərdəbil ) ir pilsēta Irānas ziemeļrietumos, Ardabīlas ostāna administratīvais centrs. Nosaukums cēlies no avestas valodas artawila — ‘svēta vieta’. Tradicionāli slavena ar zīdu un paklājiem. Lielākā daļa iedzīvotāju ir azerbaidžāņi.
Vēsture
Tiek uzskatīts, ka pilsēta dibināta 5. gadsimtā Sasanīdu valdnieka Peroza I valdīšanas laikā. Dažādos laikos to iekarojušas dažādas varas, bet pilsēta bijusi viens no azerbaidžāņu galvenajiem kultūras centriem. 1220. gadā pilsētu nopostīja mongoļi. 16. gadsimtā pilsēta kļuva par Irānas apvienošanas kustības centru Ismaila I vadībā. 18. gadsimtā — Ardabīlas hanistes centrs. 19. gadsimta sākumā pilsēta bija viens no galvenajiem pretošanās punktiem krievu—persiešu kara laikā — pilsētu ieņēma krievu karaspēks, bet pēc Turkmenčajas miera līguma noslēgšanas to atgrieza Persijai.
1997. gada 28. februāra zemestrīcē pilsētā gāja bojā ap 1000 iedzīvotāju.
Pēkšēna iela
Pēkšēna iela ir iela Rīgā, Vidzemes priekšpilsētā, Teikā. Tā sākas pie krustojuma ar Aizkraukles ielu un beidzas strupceļā, šķērsojot Bajāru ielu. Ielas garums ir 506 metri. Iela izveidota 1929. gada decembrī un nosaukta tobrīd nesen mirušā arhitekta Konstantīna Pēkšēna (1859—1928) vārdā.
Ielu savienojumi
Pēkšēna iela krustojas ar:
Tīrais iekšzemes produkts
Tīrais iekšzemes produkts (TIP) ir iekšzemes kopprodukta un pamatkapitāla nolietojuma jeb amortizācijas starpība. Dziļākai analīzei bilanču sastādīšanai dažkārt nepieciešams "tīrs" lielums bez amortizācijas radītā "svešķermeņa". Atskaitot no IKP amortizācijas atskaitījumus, iegūst tīro iekšzemes produktu. "Tīro" rādītāju joprojām kropļo uzņēmējdarbības netiešie nodokļi. Netiešie nodokļi ir tiešs pielikums cenām. Praktiski runa ir par pievienotās vērtības nodokli, akcīzes nodokli, muitas nodokli.
Aleksandars Dragovičs
Aleksandrs Dragovičs (de, dzimis ) ir austriešu futbolists, spēlē aizsarga pozīcijā. Pašlaik (2021) Dragovičs pārstāv Vācijas Bundeslīgas komandu Leverkūzenes "Bayer" un Austrijas futbola izlasi.
Austrijas futbola izlases sastāvā Dragovičs ir piedalījies 2016. gada Eiropas čempionātā.
Sasniegumi
Austria Wien
Basel
Dynamo Kyiv
Melisa Leo
Melisa Leo (en, dzimusi ) ir amerikāņu aktrise. Savas karjeras laikā saņēmusi vairākas balvas, tai skaitā Amerikas Kinoakadēmijas balvu, Emmy balvu, Zelta globusa balvu, Critics' Choice balvu un Ekrāna aktieru ģildes balvu.
Savu karjeru iesākusi 80. gados, piedaloties vairākās filmās un televīzijas seriālos. Pazīstama ar lomu ABC seriālā All My Children, par ko viņa tika nominēta Emmy balvai. Plašāku atpazīstamību ieguvusi seriālā Homicide: Life on the Street (1993—1997).
Piedalījusies arī tādās filmās kā "21 grams" (2003), "Notiesāšana" (2010), "Laipni lūgti pie Railijiem" (2010), "Lidojums" (2012), "Gūsteknes" (2013) un "Olimpa krišana" (2013).
Marko Roze
Marko Roze (de; dzimis Leipcigā) ir vācu futbola treneris un bijušais futbolists. Spēlējis aizsarga pozīcijā. Trenera karjerā guvis panākumus ar Austrijas klubu Red Bull Salzburg, bijis arī Vācijas Bundeslīgas klubu Menhengladbahas "Borussia" un Dortmundes "Borussia" galvenais treneris. Kopš 2022. gada septembra ir RB Leipzig galvenais treneris.
Futbolista karjera
Ar futbolu sāka nodarboties dzimtās pilsētas Leipcigas komandā "Rotation". Profesionāla futbolista karjeru uzsāka VfB Leipzig klubā. 2000. gadā pārgāja uz Hannover 96, kas tolaik spēlēja 2. Bundeslīgā. 2002. gadā kļuva par 2. Bundeslīgas uzvarētāju, bet uz nākamo sezonu tika izīrēts klubam Mainz 05, turpinot spēlēt 2. Bundeslīgā. 2004. gadā, kad Maincas klubs iekļuva Bundeslīgā, kļuva par pilnvērtīgu kluba spēlētāju. Profesionālo karjeru beidza 2010. gadā, bet vēl turpināja spēlēt Mainz 05 otrajā komandā reģionālajā līgā.
Trenera karjera
Pēc spēlētāja karjeras beigām kļuva par treneri. No 2010. līdz 2012. gadam strādāja par trenera asistentu Mainz 05. Vēlāk kļuva par Leipcigas "Lokomotive" galveno treneri Ziemeļaustrumu reģionālajā līgā. 2012.—2013. gada sezonā palīdzēja klubam saglabāt vietu līgā, bet pēc sezonas amatu atstāja. 2013. gadā pārgāja uz Austrijas klubu Red Bull Salzburg, kur trenēja dažādu vecumu jauniešu komandas. 2016.—2017. gada sezonā ar kluba U-19 komandu uzvarēja UEFA Jaunatnes līgā.
2017. gada jūnijā kļuva par Red Bull Salzburg galveno treneri. Jau savā pirmajā sezonā ar šo klubu uzvarēja Austrijas Bundeslīgā. Panākumu atkārtoja 2018.—2019. gada sezonā. 2019. gadā ar Zalcburgas klubu uzvarēja arī Austrijas kausa izcīņā. Tā paša gada aprīlī tika paziņots, ka no 2019.—2020. gada sezonas Marko Roze kļūs par Vācijas Bundeslīgas kluba Menhengladbahas "Borussia" galveno treneri. Pēc 2020.—2021. gada sezonas beigām atstāja Menhengladbahas klubu un kļuva par Dortmundes "Borussia" galveno treneri. Neskatoties uz to, ka viņa vadībā komanda ieņēma 2. vietu Bundeslīgā, sezonas beigās tika atbrīvots no amata.
2022. gada septembrī tika iecelts par RB Leipzig galveno treneri, nomainot amatā Domeniko Tedesko.
Anišs Giri
Anišs Kumars Giri (ru; nl; dzimis, Sanktpēterburgā) ir Krievijā dzimis Nīderlandes starptautiskais lielmeistars šahā (2009).
Biogrāfija
Nīderlandes izlases sastāvā piedalījies šaha komandu sacensībās:
Klauss Darga
Klauss Darga (de; dzimis Berlīnē) ir Vācijas starptautiskais lielmeistars šahā (1964).
Biogrāfija
1951. gadā kļuvis par Vācijas Federatīvās Republikas jauniešu šaha čempionu. 1953. gadā kopā ar Oskaru Panno dalījis pirmo vietu Pasaules jauniešu šaha čempionātā, taču pēc papildu koeficienta palicis 2. vietā. Divas reizes uzvarējis Vācijas Federatīvās Republikas šaha čempionātos (1955, 1961).
1963. gadā Enshedē kopā ar Leventi Lenģelu dalījis otro vietu Pasaules šaha čempiona nosaukuma izcīņas cikla Eiropas zonas turnīrā (uzvarēja Svetozars Gligoričs) un ieguvis tiesības piedalītes starpzonu turnīrā. 1964. gadā starpzonu turnīru Amsterdamā sācis ar uzvaru pret nākamo turnīra uzvarētāju Borisu Spaski, taču turpinājumā spēlējis mazāk veiksmīgi, turnīru beidzot 11. vietā un par punktu atpaliekot no iekļūšanas pretendentu skaitā.
Daudzu starptautisko šaha turnīru laureāts. Lielāko panākumu guvis 1967. gadā Vinipegā, kad spēcīgā turnīrā dalījis pirmo vietu ar Bentu Larsenu, apsteidzot Borisu Spaski un Paulu Keresu. Par panākumiem turnīros FIDE 1957. gadā Dargam piešķīrusi starptautiskā meistara (IM), bet 1964. gadā - starptautiskā lielmeistara (GM) nosaukumu.
Pārstāvējis Vācijas komandu lielākajos komandu šaha turnīros:
Dzaneti
Dzaneti (it) ir itāļu cilmes uzvārds. Cilvēki ar šo uzvārdu:
Matija de Šiljo
Matija de Šiljo (dzimis ) ir Itālijas futbolists, aizsargs, Itālijas futbola izlases dalībnieks. Kopš 2017. gada spēlē Itālijas A sērijas kluba Juventus sastāvā.
Sasniegumi
Milan
Juventus
Vladimira Kudojara parks
Parku pakāpeniski izveidoja Dārziņu apkaimes iedzīvotājs Vladimirs Kudojars, par saviem līdzekļiem iekopjot gan savu mazdārziņa teritoriju, gan tās apkārtni. 2014. gadā parks pārgāja pašvaldības īpašumā, un tā uzturēšanu nodrošina SIA "Rīgas meži".
2016. gadā parks oficiāli nosaukts par godu V. Kudojaram. Šis nosaukums gan izraisījis diskusijas, jo ilgstoši parks apkārtnes iedzīvotāju vidū jau saukts par Dārziņu parku. 2016. gada augustā un septembrī parkā veikti labiekārtošanas darbi, atjaunojot bērnu rotaļu laukumu, gājēju celiņus un ierīkojot apgaismojumu.
Kriviniški
Kriviniški ir ciems Medumu pagastā, Augšdaugavas novadā. Atrodas 237 km attālumā no Rīgas.
Vičaka
Vičaka ir Baltijas jūrā ietekoša upe Ventspils novadā.
Upi šķērso valsts autoceļš P111 (Ventspils (Leči)—Grobiņa).
Amarkords
"Amarkords" (it) ir 1973. gada Itālijas un Francijas kopražojuma mākslas filma, komēdijdrāma. Filmas režisors un scenārija autors ir Federiko Fellīni. Filmas nosaukums Amarcord ir Ziemeļitālijas romagnolo dialekta jaunvārds, kas nozīmē: "Es atceros".
Filma daļēji ir Fellīni autobiogrāfiskas atmiņas. Galvenais varonis Tita (Bruno Zanins) ir pusaudzis, parādīta viņa dzīve pārejas posmā uz pieaugušu cilvēku. Filmas darbība notiek nelielā ciemā Bordžo San Džuliano, netālu no Rimini, 1930. gados fašistiskās Itālijas laikā. Filmā darbojas ciemā dzīvojošie pesonāži, bieži vien dīvaina rakstura un ekscentriski. Daudzus no personāžiem netēlo profesionāli aktieri. Filmā parādīts viens gads Titas dzīvē, ciešā saistībā ar visdažādākiem notikumiem ciemā.
Filma saņēma Amerikas Kinoakadēmijas balvu "Labākā filma svešvalodā" 1975. gadā, kā arī nākamajā gadā Fellīni tika nominēts balvām "Labākais režisors" un "Labākais oriģinālscenārijs" (kopā ar Tonino Gueru).
Vairoga iela (Rīga)
Vairoga iela ir iela Rīgā, Vidzemes priekšpilsētā, Teikā. Tā sākas pie krustojuma ar Gustava Zemgala gatvi un beidzas krustojumā ar Kastrānes ielu. Ielas garums ir 504 metri.
Ielu savienojumi
Vairoga iela krustojas ar:
Penti Sola
Penti Sola (fi; dzimis, miris ) bija somu pianists un šaha problēmists.
Dzīves gājums
Dzimis mākslinieku ģimenē, tēvs bijis operdziedātājs, māte — aktrise. Pēc vidusskolas beigšanas, vecāku pierunāts, studējis tiesības, lai gan pašam vairāk interesējusi mūzika. 1930. gadā apprecējies un beidzot sācis mācīties arī mūziku. 1937. gadā ieguvis filozofijas bakalaura, bet vēlāk maģistra grādu. Strādājis ceļojumu aģentūrā. Kad 1939. gada 30. novembrī sācies Ziemas karš, viņš mobilizēts armijā un piedalījies kaujās pulkveža dienesta pakāpē. 1940. gada 12. martā smagi ievainots un no gūtajiem ievainojumiem miris 1940. gada 9. aprīli Niuvanniemen hospitālī Kuopio.
Šaha kompozīcija
Sastādījis apmēram 600 šaha uzdevumus, galvenokārt tiešā mata un palīgmata uzdevumus un tiek uzskatīts par vieno no labākajiem somu šaha problēmistiem. No 1933. līdz 1936. gadam viņš vadīja žurnāla "Suomen Shakki" šaha kompozīcijas nodaļu. Ziemassvētku sērijā angļu valodā publicējis grāmatu "Somi: somu problēmistu uzdevumu kolekcija" (skat. Bibliogrāfija).
98. gads
98. gads bija gads, kas pēc Jūlija kalendāra sākās pirmdienā.
TVNET GRUPA
SIA "TVNET GRUPA" (agrākais nosaukums TV NET) ir Latvijas interneta portālu uzturētājs. Tas pieder Igaunijas uzņēmumam Postimees Grupp, kas ietilpst uzņēmēja Margusa Linnamē kontrolē esošajā UP Invest grupā. Uzņēmums ir dibināts 2000. gadā. Galvenais birojs atrodas Rīgā.
Portāli
SIA TV NET pieder portāli:
Vēsture
2000. gada 11. aprīlī dibināts uzņēmums SIA Grafton Entertainment, lai uzturētu tajā pašā gadā izveidoto portālu tvnet.lv. Tas piederēja Britu Virdžīnās reģistrētam uzņēmumam Kingfisher Universal Limited.
2006. gadā uzņēmums pārdēvēts par SIA TV NET.
2008. gadā izveidots sociālais tīkls Orb.lv, kura pamatjoma bija blogi un pilsoniskā žurnālistika.
2011. gada 15. martā paziņots, ka SIA TV NET pārdots Schibsted Baltics, kurš ir Norvēģijas uzņēmuma Schibsted ASA meitas uzņēmums Igaunijā. Schibsted Baltics savukārt ietilpst mediju holdingā AS Eesti Meedia, kura lielākais akcionārs ir Schibsted ASA. Uzņēmuma pārdošanas procesu veica investīciju bankas pakalpojumu un finanšu konsultāciju sniedzēja Prudentia. 2011. gada novembrī TV NET iegādājās Latvijā trešo lielāko krievu valodā strādājošo ziņu portālu NovoNews.lv, kas piederēja Valērija Belokoņa holdinga uzņēmumam AS Belokon Holdings. NovoNews.lv tika integrēts portālā rus.tvnet.lv.
2012. gadā izveidots jauns dzīvesstila portāls sejas.lv. 2012. gada 8. augustā likvidēts TV NET piederošais sociālais tīkls Orb.lv. 2012. gada decembrī no SIA Nerealitāte nopirkts jauniešu portāls spoki.lv, kurš tajā laikā ierindojās desmitajā vietā starp apmeklētākajiem Latvijas interneta resursiem.
2013. gada septembrī paziņots, ka Schibsted pārdod tai piederošo Eesti Media jaunam uzņēmumam, kuru izveidojusi Eesti Media vadība. Pārdodamā uzņēmuma vērtība bija 30 miljoni eiro.
2014. gada 28. martā paziņots, ka TV NET no Somijas plašsaziņas līdzekļu grupas Sanoma iegādājies interneta ziņu un izklaides portālu Apollo. Līdz ar to TV NET ieguva vislielāko ziņu portālu lietotāju skaitu Latvijā.
2020. gada 28. septembrī uzņēmuma nosaukums tika mainīts uz SIA "TVNET GRUPA".
Durbes estrāde (Tukums)
Durbes estrāde ir pasākumu norises vieta Tukumā.
Durbes parks kā kultūras norišu vieta izmantota jau sen. Tajā tikuši rīkoti Līgo svētku pasākumi, lai izkoptu vietējo sabiedrisko dzīvi. 1928. gadā pirmajos Tukuma novada dziesmu svētkos kā goda viesi piedalījās dzejnieks Rainis, Valsts prezidents Gustavs Zemgals un citas augstas valsts amatpersonas.
1957. gadā Durbes estrāde tika nopostīta lielajā vētrā, 1963. gadā tika uzbūvēta mūsdienās redzamā Durbes estrādes koka konstrukciju būve. 2011. gada janvārī estrāde cieta no sniega smaguma.
Strupā iela
Strupā iela ir iela Rīgā, Vidzemes priekšpilsētā, Teikā. Tā sākas pie krustojuma ar Brīvības gatvi un beidzas strupceļā. Visā garumā klāta at bruģakmeni, tās garums ir 101 metrs.
Ielu savienojumi
Strupā iela krustojas ar:
Sebežas rajons
Sebežas rajons ir Krievijas Pleskavas apgabala administratīvais rajons. Rajons robežojas ar Pleskavas apgabala Krasnogorodskas, Opočkas, Pustoškas un Neveļas rajoniem, kā arī ar Baltkrieviju un Latviju.
Rajons bagāts ezeriem. Sebežas pilsēta un apkārtne iekļauta Sebežas nacionālajā parkā.
Alfrēds Penivorts
Alfrēds Tadeuss Kreins Penivorts (en) ir tēls DC Comics publicētajos darbos, kino un televīzijas seriālos. Tēlu izveidoja Džerijs Robinsons, Bills Fingers un Bobs Keins. Penivorts pirmoreiz parādījās Betmena komiksa 16. numurā, kas iznāca 1943. gadā.
Alfrēdu Penivortu kino un televīzijā ir attēlojuši Alans Napjē, Īans Aberkrombijs, Šons Pertvī, Viljams Ostins, Maikls Gohs, Maikls Keins un Džeremijs Aironss. Vēl vairāki aktieri ir ieskaņojuši viņu dažādās animācijas filmās un seriālos.
Krivoki
Krivoki ir ciems Sutru pagastā, Līvānu novadā. Atrodas 196 km attālumā no Rīgas.
Bogdans Kiseļevičs
Bogdans Kiseļevičs (ru, dzimis ) ir krievu hokejists, spēlē aizsarga pozīcijā. Pašlaik (2019) Kiseļevičs pārstāv KHL komandu Maskavas CSKA.
Spēlētāja karjera
Iepriekš pārstāvējis KHL komandu Čerepovecas "Severstal". 2018.—19. gada sezonā aizvadīja 32 spēles NHL kluba Floridas "Panthers" sastāvā.
Krievijas hokeja izlases sastāvā spēlējis divos Pasaules čempionātos un 2018. gada ziemas olimpiskajās spēlēs.
Cildi
Cildi ir ciems Dienvidkurzemes novada Kazdangas pagastā. Tas atrodas pagasta ziemeļu daļā 5 km no pagasta centra Kazdangas, 50 km no novada centra Grobiņas un 175 km no Rīgas.
Apdzīvotā vieta atrodas pie autoceļa V1200 (Tebra—Kazdanga—Cildi). Veidojusies ap vēsturisko Cildu muižu (Gut Zilden).
Pauls Hampelns
Pauls Aleksandrs fon Hampelns (de, 1843—1927) bija vācbaltiešu ārsts, Rīgas pilsētas slimnīcas iekšķīgo slimību nodaļas virsārsts (1878—1899).
Dzīvesgājums
Dzimis 1843. gada 30. oktobrī Rīgā muitas ierēdņa Georga fon Hampelna un viņa sievas Otīlijas, dzimušas Hardenakas, ģimenē, Mācījās Vidzemes guberņas ģimnāzijā, studēja Tērbatas universitātes medicīnas fakultātē (1863—1865, 1866—1868). 1869. gadā Tērbatā aizstāvēja medicīnas zinātņu doktora (Dr.med.) disertāciju par acs varavīksnenes anatomiju un papildinājās Getingenes (1869—1870) un Vīnes (1870) universitāšu klīnikās.
1870. gadā Dr. Hampelns sāka strādāt Rīgā, 1871. gada holeras epidēmijas laikā bija pagaidu hospitāļa ārsts, Krievu—turku kara (1877—1878) laikā bija Sarkanā Krusta pagaidu hospitāļa ārsts. No 1878. līdz 1899. gadam viņš vadīja Rīgas pilsētas slimnīcas iekšķīgo slimību nodaļu, līdztekus bija Rīgas Praktizējošo ārstu biedrības prezidents (1886—1888).
Miris 1927. gada 15. decembrī Rīgā.
Lāčplēsis (Birzgales pagasts)
Lāčplēsis ir ciems Ogres novada Birzgales pagastā. Atrodas pagasta dienvidu daļā 11 km no pagasta centra Birzgales, 43 km no novada centra Ogres un 82 km no Rīgas.
Apdzīvotā vieta atrodas pie autoceļa V978 (Gobas stacija–Lāčplēša stacija). Apdzīvotajā vietā atrodas dzelzceļa līnijas Jelgava—Krustpils stacija Lāčplēsis (dzelzceļa līnijā pārtraukta pasažieru satiksme).
SARS-CoV-2
Smagā akūtā respiratorā sindroma koronavīruss 2 jeb SARS-CoV-2 (en), sākotnēji 2019-nCoV (2019 Novel Coronavirus — '2019. gada jaunais koronavīruss') vai Uhaņas koronavīruss, ir pozitīvas (+) vienpavediena ribonukleīnskābes (RNS) vīruss, kas 2019. gada nogalē sāka strauji izplatīties no kāda zivju tirgus Uhaņā, Ķīnā. Janvāra vidū tas izkļuva no Ķīnas un divu mēnešu laikā inficēja ļoti lielu skaitu cilvēku gandrīz visās pasaules valstīs, izraisot COVID-19 pandēmiju.
Tas pieder pie koronavīrusu grupas, kas var izraisīt gan vieglas elpceļu infekcijas, gan smagu saslimšanu ar nopietnām komplikācijām (smagu akūtu respiratoro sindromu jeb pneimoniju, nieru mazspēju) un pat nāvi. Nopietnas epidēmijas iepriekš ir izraisījuši arī tam radniecīgie SARS un MERS koronavīrusi, tomēr tās nepārauga pandēmijā.
Vīrusa uzbūve
Koronavīrusi ir apaļas, ovālas un neregulāras formas apvalkotas daļiņas ar diametru 60—140 nm. Vīrusa daļiņu veido četru dažādu veidu strukturālie proteīni — pīķa proteīni (S), apvalka proteīni (E), matricas proteīni (M) un nukleoproteīni (N). Vīrusa apvalku veido M un E proteīni, un no apvalka virsmas kā pīķi uz ārpusi ir vērsti S proteīni. S proteīni ir atbildīgi par vīrusa spēju piesaistīties pie receptora uz mērķa šūnas. Vīrusa daļiņas iekšienē atrodas nukleokapsīds, kuru veido nukleoproteīnos iepakots vīrusa RNS genoms. SARS-CoV-2 genoma kopējais garums ir apmēram 30 kbp, kas ir vislielākais starp (+) vienpavediena RNS vīrusiem.
Replikācija
SARS-CoV-2 mērķa šūnas cilvēka organismā ir plaušās atrodamie otrā tipa pneimocīti. Kā receptoru piesaistei pie mērķa šūnas vīruss izmanto angiotenzīnu konvertējošo enzīmu 2 (ACE2). Parādīts, ka pēc vīrusa S proteīna piesaistīšanās pie ACE2, transmembrānas proteāze TMPRSS2 šķeļ S proteīna/ACE2 kompleksu, nodrošinot vīrusa iekļūšanu šūnā. Ir pierādījumi, ka TMPRSS2 ir nozīmīgs faktors, kas nodrošina vīrusa iekļūšanu šūnā un TMPRSS2 aktivitātes nomākšana ar proteāzes inhibitoru varētu tikt izmantota kā terapeitiska stratēģija. Pēc iekļūšanas šūnā vīrusa RNS genoms kalpo matricas proteīnu sintēzei saimniekšūnas ribosomās. Koronavīrusiem ir raksturīga divu pakāpju replikācija. Vīrusa RNS genoms kodē vienu garu poliproteīnu, kurš pēc translācijas no ribosomām ir jāsašķeļ, lai iegūtu atsevišķus vīrusa proteīnus. Koronavīrusu gadījumā šūnas ribosomas no pieejamajiem nolasīšanas rāmjiem vīrusa RNS genomā vispirms translē divus poliproteīnus, kuri pēc tam tiek sašķelti vairākos atsevišķos nestrukturālos proteīnos. Daļa no nestrukturālajiem proteīniem pēc tam savācas kompleksā, kas nodrošinās gan īsāku informatīvās ribonukleīnskābes molekulu sintēzi, kuras tiks izmantotas vīrusa strukturālo proteīnu translācijai, gan arī vīrusa RNS genoma replikāciju. Vīrusa replikācija noslēdzas ar virionu savākšanos, kuri vezikulās tiek transportēti uz šūnas virsmu un atbrīvoti no šūnas eksocitozes ceļā.
COVID-19 pandēmija
Inficēšanās ar SARS-CoV-2 izraisa slimību COVID-19. Pirmie saslimšanas simptomi novēroti kādai personai jau 2019. gada 1. decembrī. Pēc trim nedēļām, 2019. gada 31. decembrī, par saslimšanas gadījumiem Ķīna ziņoja Pasaules Veselības organizācijai. 2019-nCoV infekcijas avots (rezervuārs) pagaidām nav zināms, taču dati liecina, ka dabīgais rezervuārs varētu būt sikspārņi. Ir apstiprināta 2019-nCoV pārnešana no cilvēka uz cilvēku, infekcijai raksturīgs pilienu un kontakta izplatīšanās ceļš. Nozīmīgs inficēšanās ziņā ir tuvs kontakts bez aizsargmasku lietošanas.
Slimības pazīmes
2019. gada koronavīrusa slimības (COVID-19) inkubācijas periods ir no 2 līdz 14 dienām. Vidējais inkubācijas periods ir 5,1 diena. Galvenie simptomi ir drudzis (90% gadījumu), nogurums un sauss klepus (80%), kā arī apgrūtināta elpošana (20%). Daļai inficēto simptomi var būt ļoti viegli vai neparādās vispār. Smagos gadījumos vīruss izraisa plaušu karsoni. Slimība parasti nav nāvējoša, ja inficētajam nav kāda hroniska slimība un novājināta imūnsistēma.
Slimības ilgums parasti ir no 2 līdz 6 nedēļām. Par imunitātes ilgumu pēc saslimšanas precīzu ziņu pagaidām nav, bet tiek pieļauts, ka tā ir īslaicīga. Lielākā daļa smagāko gadījumu un mirušo ir vecumā virs 50 gadiem. Pieejamie dati par Covid-19 mirstību Uhaņas pilsētā Ķīnā, kur tika reģistrēts pirmais saslimšanas gadījums, liecina, ka no simptomātiskajiem saslimšanas gadījumiem 1,4% bija letāli.
Pārnešana
Vīrusa izplatības spēju var raksturot ar reprodukcijas indeksu R0. Šis skaitlis norāda, cik veselus cilvēkus viens inficēts cilvēks aplipina. Pasaules Veselības Organizācijas aplēses liecina, ka SARS-CoV-2 R0 ir 1,4—2,5. SARS-Cov-2 pārnešana visbiežāk notiek gaisa pilienu veidā nelielā attālumā. Balstoties uz informāciju par citiem SARS-CoV-2 radniecīgajiem bētakoronavīrusiem, vīruss var izdzīvot uz metāla, plastmasas un citām virsmām no divām stundām līdz pat deviņām dienām. Temperatūrai paaugstinoties virs 30oC vīrusa izdzīvotība uz virsmām samazinās. Virsmu dezinfekcija ar etanolu un nātrija hipohlorītu ir pietiekama vīrusa inaktivācijai.